Portret van Tobie Cronjé: Luister vanaand - RSGplus
Portret van Tobie Cronjé: Luister vanaand
Gepubliseer op 15/02/2017. 23/03/2017
Donderdagaande, om 20:30 doen Margot Luyt ‘n reeks oor bekende legendes in die vermaaklikheidswêreld, veral toneel.
Episode #11 – 23 Maart 2017: Tobie Cronjé
Inligting uit Wikipedia:
Tobie Cronjé is ‘n Afrikaanse akteur (verhoog, TV en rolprent). Hy het drama aan die Universiteit van Pretoria gestudeer. Daarna het hy vir ‘n motorversekering-maatskappy gewerk en musieklesse gegee. Hy maak sy debuut in die rolprent Die Sersant en die Tiger Moth.
Any Man’s Death, 1990 as Johann
Agtergrond-inligting oor Portret van …
Episodes wat wag
Episode #12 – 23 Maart 2017 : Nic de Jager
Episode #13 – 30 Maart 2017: Monica Breedt
Episode #2 – 12 Januarie 2017
Margot gesels verder met Cobus Rossouw.
Episode #3 – 19 Januarie 2017: André Rossouw
Donderdagaand 19 Januarie gooi ons die kollig op André Rossouw, een van die mees geliefde spelers in Afrikaans. In die rolprent Fiela se Kind het hy die rol van Elias gespeel en in Vallei van Sluiers was hy die gewilde oom Boytjie. Hy het diep spore getrap in die televisie-, rolprent-, verhoog en radiowêreld en is onlangs weer op radio gehoor in ‘n briljante vertolking as Salieri in Amadeus.
”Ek het die eerste keer in 1982 saam met André Rossouw gewerk. Ek as regisseur en hy as speler. Deur die baie jare en na ‘n menigte produksies het my respek vir hom as mens en speler net gegroei. Daar was altyd ‘n baie stout jong seun in hom; daardie seun is steeds daar, hoewel hy nou die groot 8 verby geskiet het,” skryf Margot.
Episode #4 – 26 Januarie 2017: Carel Trichardt en Petru Wessels
Margot kyk in hierdie episode na die lewe en werk vam die akteurs-egpaar Carel Trichardt en Petru Wessels.
Luister hier na ‘n klankgreep uit die program:
Episode #5 – 02 Feb 2017: Katinka Heyns
Katinka Heyns (1947-) is ‘n belangrike rolprentvervaardiger, regisseur en ook aktrise. Sy stig haar eie maatskappy, Sonneblom Films in 1974. In 1978 tree sy in die huwelik met die skrywer Chris Barnard.
Hier is ‘n video van onderhoud wat gedoen is met die uitreiking van Die Wonderwerker.
Hier is ‘n onderhoud wat in 2013 op Bravo uitgesaai is:
Episode #6 – 16 Feb 2017 : Ivan Abrahams
Ivan Abrahams is nie net bekend vir sy werk in die teater nie, maar ook in televisie-reekse soos in die dramareeks Orion. Hy was ook te sien in Stray Bullet, The Game en Generations, Heartline en Forced Love, om enkeles te noem.
Abrahams het sy B-graad in Kunste aan die Universiteit van Kaapstad verwerf en ook ‘n British Theatre Association kursus in toneelspel en regie voltooi.
Sy teaterwerk sluit in A Midsummer Night’s Dream, The Tempest, King Lear, Macbeth, Anthony en Cleopatra en Kanna hy kô hystoe.
Abrahams het in 2000 ‘n FNB Vita toekenning ontvang as beste akteur in ‘n hoofrol in SUIP.
Episode #7 – 23 Feb 2017 : Wilna Snyman
Daar is bykans nie ‘n Suid-Afrikaner wat haar nie ken as Madel van Sewende Laan nie. Maar Wilna Snyman is sekerlik een van Suid-Afrika se grootste Afrikaanse aktrises van die verhoog en die kassie.
Wilna saam met Antoinette Kellermann in Klaas Vakie, een van die laaste verhoogproduksies waarin sy gespeel het.
Wilna Snyman (foto links) is op 14 September 1935 op Kimberley gebore en nou 81 jaar oud.
Ná haar stryd teen borskanker tree sy ook gereeld op as motiveringspreker vir KANSA en ander organisasies. In 2006 publiseer sy haar outobiografie, genaamd “Memoires”.
In 1984 ontvang Snyman die Erepenning vir Verhoogkuns van die Suid-Afrikaanse Akademie vir Wetenskap en Kuns.
Snyman woon tans in ‘n aftreeoord in Hermanus en sy “baklei dat dit vrek teen die Alzheimer-siekte wat haar in die donker bekruip”, sê Wilna Snyman. ‘Maar die geveg raak moeiliker, listiger,’ het sy in ‘n onderhoud in Rooi Rose gesê.
Episode #8 – 02 Maart 2017: Reza de Wet
Episode #9 – 09 Maart 2017: Louis van Niekerk
Louis van Niekerk (geb. 27 Junie 1935) is ’n Afrikaanse verhoog-, rolprent- en TV-akteur en ’n teaterregisseur.
Omstreeks 1978 was Van Niekerk Truk se toneelhoof. In die 1980’s het hy Truk se artistieke direkteur geword. Hy het die regie van omtrent 25 stukke behartig en was oor die verloop van 33 jaar betrokke by meer as 200 produksies vir Truk, waar hy vier merietetoekennings ontvang het. Van die talle toneelstukke wat hy geregisseer het, is Kanna Hy Kô Hystoe, Die Vader, Die Dagboek van Anne Frank, Chris Barnard se Die Swanesang van Majoor Sommer en Shakespeare se Die Koopman van Venesië.
In 1990 is hy vereer met die Erepenning vir Toneelkuns van die Suid-Afrikaanse Akademie vir Wetenskap en Kuns en het hy ook die Gerhard Beukes-prys ontvang. In 2005 het hy die Afrikoon-toekenning van die ATKV en die Naledi-prys vir lewenslange bydrae tot teater gewen. In 2012 het hy ’n Fiesta-prys gekry vir sy lewenslange bydrae tot die teater.
Hy het tot einde Augustus 2009 as toesighoudende vervaardiger van Egoli gewerk en is tans voorsitter van die Teaterbystandsfonds.
Episode #10 – 16 Maart 201 7: Sandra Kotze
Sandra Kotzé is ‘n Suid-Afrikaanse aktrise. Sy is in 1965 met Cobus Rossouw getroud. Hulle het drie kinders, Wilmien, ‘n TV-regisseur, Cobus, ‘n regisseur, en Susan, ‘n rolverdelingsregisseur.
Sy het in die volgende films opgetree:
Strikdas, 2015 as Ouma Koekoe
Faan se Trein, 2014 as Tante Magriet
Die Wonderwerker, 2012 as Hessie van Deventer
Die Prince van Pretoria, 1993 as Mev. du Toit
The Fourth Reich, 1990 as Mev. Leibbrandt
Dada en die Flower, 1986 as Annette Krynauw
Ongewenste Vreemdeling, 1974 as Lida
Farewell Johnny, 1970